༄༅། །ཆོས་རྗེ་བྱང་སེམས་ཆེན་པོ་ལ་བསྟོད་པ་
དངོས་གྲུབ་འབྱུང་གནས་
བཞུགས་སོ། །
༄༅། །ཨོཾ་གུ་རུ་བུདྡྷ་བོ་དྷི་སཏྭེ་བྷོ་ན་མོ་ན་མཿ༔ དུས་གསུམ་རྒྱལ་བ་ཀུན་གྱི་ཡེ་ཤེས་
ཀྱི་སྐུ་དཔལ་ལྡན་བྱང་སེམས་ཆེན་པོའི་ཞབས་ཀྱི་པདྨོ་རྣམ་པར་རྒྱས་པ་བྱིན་རླབས་ཀྱི་ཟེའུ་
འབྲུས་ཉེ་བར་བརྒྱན་པ་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །སྐུ་གསུང་ཐུགས་
ཀྱི་བྱིན་གྱིས་བརླབས་ཀྱིས་རྣམ་པ་ཐམས་ཅད་དུ་བྱིན་གྱིས་བརླབ་ཏུ་གསོལ།
རབ་འབྱམས་ཕྱོགས་བཅུའི་རྒྱལ་བ་རྒྱ་མཚོ་ཡི། །རང་བྱུང་ཡེ་ཤེས་ཆེན་པོར་རབ་
བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་ཕྱག་འཚལ་གུས་
པས་སྐྱབས་སུ་མཆི། །དུས་མེད་དུས་གསུམ་རྒྱལ་བ་རྒྱ་མཚོ་ཡི། །གཉིས་མེད་ཡེ་ཤེས་ཆེན་
པོ་རབ་བརྙེས་པས། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་ཕྱག་འཚལ་
གུས་པས་སྐྱབས་སུ་མཆི། །རྒྱལ་བ་སྲས་བཅས་རྒྱལ་བ་རྒྱ་མཚོ་ཡི། །སྤྲོས་མེད་ཡེ་ཤེས་
ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་ཕྱག་འཚལ་
གུས་པས་སྐྱབས་སུ་མཆི། །རྣམ་པར་སྣང་མཛད་རྒྱལ་བ་རྒྱ་མཚོ་ཡི། །མེ་ལོང་ཡེ་ཤེས་ཆེན་
པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་ཕྱག་འཚལ་
གུས་པས་སྐྱབས་སུ་མཆི། །རིན་ཆེན་འབྱུང་ལྡན་རྒྱལ་བ་རྒྱ་མཚོ་ཡི། །མཉམ་ཉིད་ཡེ་ཤེས་
ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་ཕྱག་
305

ཇོ་ནང་དཔེ་ཚོགས།
སྤྱིའི་དེབ་ཞེ་གསུམ་པ།
འཚལ་གུས་པས་སྐྱབས་སུ་མཆི། །སྣང་བ་མཐའ་ཡས་རྒྱལ་བ་རྒྱ་མཚོ་ཡི། །སོར་རྟོག་ཡེ་
ཤེས་ཆེན་པོར་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་
ཕྱག་འཚལ་གུས་པས་སྐྱབས་སུ་མཆི། །དོན་ཡོད་རྡོ་རྗེ་རྒྱལ་བ་རྒྱ་མཚོ་ཡི། །བྱ་གྲུབ་ཡེ་
ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་
ཕྱག་འཚལ་གུས་པས་སྐྱབས་སུ་མཆི། །མི་བསྐྱོད་རྡོ་རྗེ་རྒྱལ་བ་རྒྱ་མཚོ་ཡི། །ཆོས་དབྱིངས་ཡེ་
ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །དང་བས་
ཕྱག་འཚལ་གུས་པས་སྐྱབས་སུ་མཆི། །ལྷན་ཅིག་སྐྱེས་དགའ་རྒྱལ་བ་རྒྱ་མཚོ་ཡི། །འགྱུར་
མེད་ཡེ་ ཤེས་ ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
དང་བས་ཕྱག་འཚལ་གུས་པས་སྐྱབས་སུ་མཆི། །འོད་གསལ་ཆོས་སྐུ་རྒྱལ་བ་རྒྱ་མཚོ་ཡི། །
མི་རྟོག་ཡེ་ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
དང་བས་ཕྱག་འཚལ་གུས་པས་སྐྱབས་སུ་མཆི། །ལོངས་སྤྱོད་རྫོགས་སྐུ་རྒྱལ་བ་རྒྱ་མཚོ་ཡི། །
གཞོམ་མེད་ཡེ་ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
དང་བས་ཕྱག་འཚལ་གུས་པས་སྐྱབས་སུ་མཆི། །སྣ་ཚོགས་སྤྲུལ་སྐུ་རྒྱལ་བ་རྒྱ་མཚོ་ཡི།
འགག་མེད་ཡེ་ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
དང་བས་ཕྱག་འཚལ་གུས་པས་སྐྱབས་སུ་མཆི། །ཡེ་ཤེས་རྡོ་རྗེ་རྒྱལ་བ་རྒྱ་མཚོ་ཡི། །སྟོང་
ཉིད་ཡེ་ཤེས་ཆེན་པོར་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
དང་ བས་ ཕྱག་ འཚལ་ གུས་ པས་ སྐྱབས་སུ་མཆི། །ཐུགས་ཀྱི་རྡོ་རྗེ་རྒྱལ་བ་རྒྱ་མཚོ་ཡི། །
མཚན་མེད་ཡེ་ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
དང་བས་ཕྱག་འཚལ་གུས་པས་སྐྱབས་སུ་མཆི། །གསུང་གི་རྡོ་རྗེ་རྒྱལ་བ་རྒྱ་མཚོ་ཡི། །སྨོན་
མེད་ཡེ་ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
།
306

ཀུན་མཁྱེན་རྟོན་པ་བཞི་ལྡན།
པོད་བཅུ་པ།
ཆོས་རྗེ་བྱང་སེམས་ཆེན་པོ་ལ་བསྟོད་པ་དངོས་གྲུབ་འབྱུང་གནས།
དང་བས་ཕྱག་ འཚལ་གུས་པས་སྐྱབས་སུ་མཆི། །སྐུ་ཡི་རྡོ་རྗེ་རྒྱལ་བ་རྒྱ་མཚོ་ཡི། །བྱེད་
མེད་ཡེ་ཤེས་ཆེན་པོ་རབ་བརྙེས་པ། །དཔལ་ལྡན་བྱང་སེམས་ཆེན་པོ་སངས་རྒྱས་ལ། །
དང་བས་ཕྱག་འཚལ་གུས་པས་སྐྱབས་སུ་མཆི། །
དངོས་གྲུབ་ འབྱུང་གནས་ ཞེས་ བྱ་ བའི་ གསོལ་འདེབས་འདི་ནི། བླ་ མ་ སངས་རྒྱས་
ཀུན་གྱི་བྲན་དུ་གྱུར་པ་ཤེས་རབ་རྒྱལ་མཚན་དཔལ་བཟང་པོས་ཉེ་བར་བཀོད་ནས། ཡང་
གདུང་བའི་སེམས་ཀྱིས་གསོལ་བ་བཏབ་པ།
རྒྱལ་བའི་སྐུ་མཆོག་བླ་མ་ལ་གསོལ་བ་འདེབས། །རྒྱལ་བའི་གསུང་དབྱངས་བླ་མ་ལ་
གསོལ་བ་འདེབས། །རྒྱལ་བའི་ཐུགས་ཟབ་བླ་མ་ལ་གསོལ་བ་འདེབས། །རྒྱལ་བའི་
ཡེ་ཤེས་བླ་མ་ལ་གསོལ་བ་འདེབས། །རྒྱལ་བའི་སྙིང་པོ་བླ་མ་ལ་གསོལ་བ་འདེབས། །
རྒྱལ་བའི་ཡོན་ཏན་བླ་མ་ལ་གསོལ་བ་འདེབས། །རྒྱལ་བའི་གདུང་སོབ་བླ་མ་ལ་གསོལ་
བ་འདེབས། །རྒྱལ་བའི་རྒྱལ་ཚབ་བླ་མ་ལ་གསོལ་བ་འདེབས། །རྒྱལ་བའི་ཐུགས་རྗེ་བླ་
མ་ལ་གསོལ་བ་འདེབས། །རྒྱལ་བའི་སྨོན་ལམ་བླ་མ་ལ་གསོལ་བ་འདེབས། །རྒྱལ་བའི་
མཐུ་སྟོབས་བླ་མ་ལ་གསོལ་བ་འདེབས། །རྒྱལ་བའི་འཕྲིན་ལས་བླ་མ་ལ་གསོལ་བ་འདེབས། །
རྒྱལ་བའི་ཆོས་མཆོག་བླ་མ་ལ་གསོལ་བ་འདེབས། །རྒྱལ་བའི་སྲས་མཆོག་བླ་མ་ལ་
གསོལ་བ་འདེབས། །རྒྱལ་བའི་བློ་མཆོག་བླ་མ་ལ་གསོལ་བ་འདེབས། །རྒྱལ་བའི་འཁོར་
མཆོག་བླ་མ་ལ་གསོལ་བ་འདེབས། །རྒྱལ་བའི་བསྟན་པ་བླ་མ་ལ་གསོལ་བ་འདེབས། །
རྒྱལ་བའི་བསྟན་འཛིན་བླ་མ་ལ་གསོལ་བ་འདེབས། །རྒྱལ་བའི་བསྟན་རྩ་བླ་མ་ལ་གསོལ་
བ་འདེབས། །རྒྱལ་བའི་བསྟན་བསྲུང་བླ་མ་ལ་གསོལ་བ་འདེབས། །རྒྱལ་བའི་སྐུ་གཟུགས་
བླ་མ་ལ་གསོལ་བ་འདེབས། །རྒྱལ་བའི་མཆོད་རྟེན་བླ་མ་ལ་གསོལ་བ་འདེབས། །རྒྱལ་
བའི་གསུང་རབ་བླ་མ་ལ་གསོལ་བ་འདེབས། །རྒྱལ་བའི་བསྟན་བཅོས་བླ་མ་ལ་གསོལ་བ་
307

ཇོ་ནང་དཔེ་ཚོགས།
སྤྱིའི་དེབ་ཞེ་གསུམ་པ།
འདེབས། །རྒྱལ་བའི་ཕྱག་མཚན་བླ་མ་ལ་གསོལ་བ་འདེབས། །རྒྱལ་བའི་ས་བོན་བླ་མ་ལ་
གསོལ་བ་འདེབས། །རྒྱལ་བའི་དཀྱིལ་འཁོར་བླ་མ་ལ་གསོལ་བ་འདེབས། །རྒྱལ་བའི་ལྷ་
ཚོགས་བླ་མ་ལ་གསོལ་བ་འདེབས། །རྒྱལ་བའི་གསང་སྔགས་བླ་མ་ལ་གསོལ་བ་འདེབས། །
རྒྱལ་བའི་རྒྱུད་ཆེན་བླ་མ་ལ་གསོལ་བ་འདེབས། །མི་བཟད་ཉོན་མོངས་ནད་ཀྱིས་རྟག་
གཟིར་ཅིང་། །དགེ་བའི་གོས་བྲལ་ཏིང་འཛིན་ཟས་མ་མྱོང་། །སྡུག་བསྔལ་མཚོན་བསྣུན་ལས་
ཀྱི་ ཞགས་པས་ བཅིངས། །སྲིད་ པའི་ མཚོར་ ལྷུང་ བདག་ དང་ སེམས་ཅན་རྣམས། །རྒྱལ་
བའི་ ཡེ་ ཤེས་ ཆེན་ པོས་ཉེཪ་ གཟིགས་ནས། །རྒྱལ་བའི་ཐུགས་ རྗེ་ ཆེན་ པོས་རྗེས་བཟུང་
ཞིང་། །རྒྱལ་ བའི་ མཐུ་ སྟོབས་ ཆེན་ པོས་ རབ་ དྲངས་ ཏེ། །རྒྱལ་བའི་དཔལ་ འབྱོར་ ཆེན་
པོས་ཚིམ་པར་མཛོད། །ཕྱི་རོལ་སྣ་ཚོགས་ཡུལ་གྱི་ཚང་ཚིང་དང་། །ནང་གི་ཕྲ་རྒྱས་མེ་ཡི་
ཁམས་ཕྲད་པ། །ཚུལ་མིན་ཡིད་བྱེད་རླང་གིས་སྐྲར་བ་ཡི། །ཉོན་མོངས་མེས་ཚིག་བདག་
དང་སེམས་ཅན་རྣམས། །རྒྱལ་བའི་ཡེ་ཤེས་སྤྱན་གྱིས་ཉེར་གཟིགས་ཏེ། །རྒྱལ་བའི་ཐུགས་
རྗེའི་ཆར་སྤྲིན་རབ་བསྡུས་ཤིང་། །རྒྱལ་བའི་དམ་ཆོས་ཆར་ཆེན་རབ་ཕབ་ནས། །རྒྱལ་
བའི་རྣམ་གྲོལ་བསིལ་བའི་གནས་ཐོབ་ཤོག། །།མངྒ་ལཾ། བྷ་ཝན་ཏུ།
(མ་དཔེ་ནི་འབྲས་གནས་བཅུའི་དཔེ་རྙིང་ཕྱི་ལ། ༡༥༤ དབུ་ཅན་བྲིས་མ་དང་འཛམ་ཐང་པར་མ་ཡིན།)
308

ཀུན་མཁྱེན་རྟོན་པ་བཞི་ལྡན།
པོད་བཅུ་པ།
བྱང་སེམས་ཆེན་པོའི་བསྟོད་པ་དགོས་འདོད་འབྱུང་གནས།